stanford-oval/wikipedia huggingface dataset:
יעקב עדס
משפחתו

ילדיו:
בנו הרב דוד בן ציון עדס - בני ברק.
בנו הרב עזרא ניסים עדס - רב בהרצליה.
בנו הרב יוסף משה עדס - מראשי ישיבת פורת יוסף.
בנו הרב יהודה עדס - ראש ישיבת קול יעקב.
בנו הרב יצחק הדס - מפקח ומשגיח.
בנו הרב דניאל עדס - מנהל ישיבת קול יעקב.
בתו שמחה נשואה ליצחק ריבלין (הוריו של יעקב ריבלין).
בתו רות נשואה לרב יצחק שילוני.
נכדיו:
נכדו הרב אברהם עדס מבני ברק - חוקר יהדות חלב ומחבר ספר "דרך אר"ץ" על מנהגי ארם צובא ועוד.
נכדו הרב יעקב עדס - מקובל ומח"ס "דברי יעקב" ועוד.
נכדו הרב אברהם חיים עדס - מו"צ בשכונת בית וגן ומח"ס "ויאמר אברהם", "ארבעת המינים למהדרין", "השבת בתפארתה" ועוד.
נכדו העיתונאי יעקב ריבלין.
תלמידיו

הרב עובדיה יוסף, ראש מועצת חכמי התורה
הרב בן ציון אבא שאול, ראש ישיבת פורת יוסף
הרב יהודה הכהן רבין, מחבר ספר משנת ראב"י ורבה של יהדות בוכארה בישראל
הרב יעקב קצין
לקריאה נוספת

דוד זריצקי, מיחידי סגולה, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 177–180
גדעון גילקרוב, האיר המזרח - לדמותם של רבותינו הספרדים בדורות האחרונים, חלק א', ירושלים ה'תשס"ג (עמ' 342 - 388)
הערות שוליים

↑  בית יעקב
↑  רבנות ראשית כרך א', באתר ארכיון המדינה, עמ' 51
↑  הנשיא מינה דיינים, דבר, 18 באפריל 1956
↑  הודעה על מינוי דיינים, ילקוט הפרסומים תשט"ז, עמ' 849.
↑  הודעה על מינוי ועדה בוחנת, ילקוט הפרסומים תשי"ז, עמ' 996.
↑  רבי יעקב חי ציון עדס באתר צדיקים
↑  מתוך אתר 'החכם היומי'.
| --- | --- |
בקרת זהויות :  NLI: 987007297426205171  GND: 1161824626  ISNI: 0000 0004 5607 8624  LCCN: no2001037245  VIAF: 308181653   WorldCat (עם VIAF): 308181653 
מימין לשמאל: הרב עובדיה יוסף, הרב יעקב עדס, הרב מנצור בן שמעון והרב יהודה צדקה
יואל פלגי

| --- | --- |

יואל פלגי, 1944
 לידה:  1 בינואר 1918 קלוז', טרנסילבניה, האימפריה האוסטרו-הונגרית האימפריה האוסטרו-הונגרית 
 פטירה:  21 בפברואר 1978 (בגיל 60) ישראל ישראל 
 תאריך עלייה:  1939
 מדינה:  ישראל 
 בן או בת זוג:  פיליס פלגי 
 השתייכות:   פלמ"ח הצבא הבריטי הצבא הבריטי
 תקופת הפעילות:  1944–1949 (כ־5 שנים)
 דרגה:  רב-סרן
 תפקידים בשירות
 צנחן מפקד יחידת הצנחנים הראשונה בצה"ל
 פעולות ומבצעים
 מלחמת העולם השנייה
 תפקידים אזרחיים
 סמנכ"ל "אל על" שגריר ישראל בטנזניה
 
יואל פלגי (במקור נוסבכר; 17 בפברואר 1918–1978) היה מצנחני היישוב באירופה הכבושה במהלך מלחמת העולם השנייה, ומפקד יחידת הצנחנים הראשונה בצה"ל בדרגת רב-סרן.
ביוגרפיה

יואל נוסבכר נולד בקלוז', טרנסילבניה (אז חלק מהונגריה במסגרת האימפריה האוסטרו-הונגרית) ב-1939 עלה לארץ ישראל והצטרף לגרעין שהקים לימים את קיבוץ מעגן.
ביוגרפיה > שרותו בארגון ההגנה ושליחותו באירופה

פלגי התנדב לקבוצת צנחני היישוב אשר הוקמה על ידי הצבא הבריטי בשיתוף עם ארגון "ההגנה". ב-13 באפריל 1944 צנח ביוגוסלביה יחד עם פרץ גולדשטיין ושני אנשי צבא בריטיים. כעבור חודשיים חצו את הגבול להונגריה והגיעו לבודפשט הכבושה. במסגרת פעילותו שם הגיע פלגי לביתו של ישראל קסטנר, חבר ועד העזרה וההצלה בבודפשט, אשר היה מעורב בעסקאות השונות לגבי רכבת ההצלה ו"סחורה תמורת דם". קסטנר ביקש מפלגי שייגש לגסטפו ויציג עצמו כשליח הסוכנות היהודית שבא לוודא אם הגרמנים רציניים באשר לעסקת רכבת ההצלה ו"סחורה תמורת דם".
לבסוף נלכד פלגי ועבר חקירות ועינויים על ידי המשטרה החשאית ההונגרית ועל ידי הגסטפו, יחד עם גולדשטיין וחנה סנש. בנובמבר 1944, לאחר כחמישה חודשים בכלא ההונגרי, הוצאה סנש להורג, ואילו פלגי וגולדשטיין נשלחו ברכבות למערב הונגריה. פלגי הצליח לברוח מהרכבת, חזר לבודפשט והשתתף במאמצי ההצלה עד תום המלחמה.
בעקבות שליחותו באירופה פרסם פלגי את ספרו, רוח גדולה באה, בסוף 1946.
עם שובו ארצה פעל בתחומים שונים ומגוונים לחיזוק היישוב היהודי בארץ, בהם ארגון ספינות מעפילים ארצה וגיוס טייסים ומטוסים לשורות "ההגנה".
ביוגרפיה > שירותו בצה"ל וחייו האזרחיים

לקראת סוף 1948 קיבל על עצמו פלגי את הקמת יחידת הצנחנים הראשונה בצה"ל. הוא הקים תשתית ארגונית ומבנית ליחידה החדשה במחנה אחוזה שבהר הכרמל. ואכן, כעבור מספר חודשים כבר היו במקום מגרש מיוחד לאימוני צניחה וכ-250 חיילים וקצינים, אשר הרכיבו את יחידת הצנחנים הראשונה.
זמן קצר לאחר מכן, באפריל 1949, השתחרר מצה"ל בדרגת רב-סרן. פלגי הצטרף למקימי קיבוץ מעגן, ועסק בפעילות ציבורית במסגרת מפא"י. פלגי אף היה מועמד המפלגה לכנסת הראשונה, אך פרש מהרשימה לפני הבחירות.
בשנים 1951־1959 כיהן כסמנכ"ל בחברת "אל על". במאי 1960 מונה למנהל אגף התעופה האזרחית במשרד התחבורה. במרץ 1963 התפטר על רקע יחסיו עם מנהל נמל התעופה לוד, דן אבן, שסירב לסור למרותו, ולל רקע נזיפה שקיבל על התנהלותו בליל סערה בנמל התעופה.
בספטמבר 1963 התמנה פלגי כשגריר ישראלי בטנגניקה. באפריל 1964 התמנה גם כשגריר ישראלי בזנזיבר הסמוכה, חמישה חודשים לאחר שקיבלה עצמאות. חודש אחר כך התאחדו זנזיבר וטנגניקה ליצירת טנזניה והוא מונה לשגריר במדינה החדשה.
בתחילת 1966 חזר לישראל ומונה למנהל כוח האדם בקופת חולים כללית.
חיים אישיים

פלגי היה נשוי לאנתרופולוגית פיליס פלגי ואב לשתי בנות (ד"ר אילנה קופמן, חוקרת בתחום מדעי המדינה, וד"ר ענת פלגי-הקר, פסיכולוגית קלינית ופסיכואנליטיקאית). 
נפטר מהתקף לב בשנת 1978, בגיל 60, ונקבר בהר הרצל בקרבת צנחני היישוב.
פרשת קסטנר

ב-16 במרץ 1954 פלגי העיד במשך 4 שעות ב"משפט קסטנר". אחת הטענות כלפיו הייתה כי קסטנר הפקיר את פלגי וחבריו הצנחנים באירופה וכי לא עשה די כדי לפעול לשחרורם ולאפשר להם לבצע את הפעולות שלשמן נשלחו. פלגי הגן על קסטנר בעדותו, ואמר: "קסטנר סיכן את עצמו להציל יהודים. כינויו כבוגד-חילול השם". ואחר כך מתח ביקורת חריפה על פסק הדין שזיכה את גרינוולד.
לאחר הירצחו של ישראל קסטנר הוציא פלגי את ספרו "רוח גדולה באה" בהוצאה מחודשת. הסניגור במשפט קסטנר, שמואל תמיר, האשים את העד פלגי בבגידה, כיוון שהצדיע במועל יד לאנשי אס אס על מנת שלא יחשדו בו. על כך כתב פלגי בספרו:
ואילו אנו טרם השתחררנו ממלכוד עצמנו ועודנו נוהגים לפי הכלל:
 אם תצא ולא תחזור – גיבור תהיה; 
אם תצא ותחזור – תישפט;
 אם תשב ולא תעשה – תשפוט;
 ואולם העם הזה יוסיף להתקיים אם תמיד יימצאו לנו כאלה שיאמרו: מי ילך אם לא אני? והם ילכו בדעתם, שאם יחזרו – אולי יישפטו בידי אלה שלא הלכו.
לקריאה נוספת

יואל פלגי, רוח גדולה באה, תל אביב: עם עובד, 1978
הערות שוליים

1 2  יואל פלגי מעיד על פרשת הצנחנים, על המשמר, 17 במרץ 1954
עדותו של יואל פלגי - המשך, על המשמר, 17 במרץ 1954
↑  ג שופמן, רוח גדולה באה", דבר, 25 באוקטובר 1946
ק. צבי, "רוח גדולה באה", דבר, 13 בדצמבר 1946
רבקה גורפיין, ההלוץ המרקיע שחקים, משמר, 3 בינואר 1947
↑  יואל פלגי - לתפקידו החדש, דבר, 4 במאי 1960
↑  התפטרות י. פלגי מנהל אגף התעופה האזרחית - מוחלטת, הצופה, 10 במרץ 1963
↑  טנגניקה אישרה מינוי יואל פלגי, הַבֹּקֶר, 3 בספטמבר 1963
↑  שגריר ישראל הגיש כתב האמנתו לנשיא זנזיבר, דבר, 22 באפריל 1964
נשיא זנזיבר מביע רצון ליחסים תקינים עם ישראל, למרחב, 23 באפריל 1964
↑  נשיא זנזיבר מודה לישראל, על המשמר, 2 בספטמבר 1965
↑  א. כנרתי, יואל פלגי למרכז קופ"ח לתפקיד ראש הפרסונל, למרחב, 12 באפריל 1966
↑  מת יואל פלגי, דבר, 22 בפברואר 1978
↑  יואל פלגי מודה כי התייצב במפקדת ה"גיסטאפו" וביקש חסות, קול העם, 17 במרץ 1954
↑  הצנחן יואל פלגי במשפט גרינוולד, זמנים, 17 במרץ 1954
↑  יואל פלגי על פסה"ד בענין קסטנר, הארץ, 26 ביוני 1955
| --- | --- |
בקרת זהויות :  NLI: 987007266377505171  PLWABN: 9811250707205606  GND: 128721219  ISNI: 0000 0000 7871 0345  LCCN: n2002022667  VIAF: 47821415   WorldCat (עם VIAF): 47821415
פירה (דמות מיתולוגית)

| --- | --- |

 אב:  אפימתאוס 
 אם:  פנדורה 
 בן או בת זוג:  דאוקליון 
 צאצאים:  הלן, Melanteia, Protogeneia, Orestheus, Haemone, Thyia, Amphictyon, Pandora, Amphictyon, Candybus 
 
"דאוקליון ופירה", תחריט של Virgil Solis
פִּירַה (ביוונית: Πύρρα) היא דמות במיתולוגיה היוונית, בתם של אפימתאוס ופנדורה ואשתו של דאוקליון.
סיפורה

באחת מן הפעמים, כאשר זאוס התהלך על הארץ במסווה של נווד אביון, הוא גילה כי אנשי ארקאדיה מתנהגים בדרך כה אכזרית ומרושעת, עד שהחליט להוריד מבול על כל בני האדם. באותו הזמן דאוקליון מלך פאתיה ביקר את אביו פרומתאוס בקווקז; הוא ניסה לגרש את ציפור הטרף שניקרה בו, אבל זו שבה וחזרה בכל פעם. פרומתאוס, שידע לחזות את העתיד, הזהיר את דאוקליון מפני המבול הצפוי. דאוקליון החליט אז לבנות לו תיבה, והעביר אליה עדרים של חיות ממשק ביתו ואת שאר רכושו, ואז עלה בעצמו ועימו רעייתו פירה.
רוח גדולה באה אז מדרום, והגשם ירד במפלים. נהרות גאו וסחפו ערים ומקדשים, והטביעו את כל שחיו שם. התיבה נישאה אז מעל העצים והמים המשיכו לעלות. לבסוף רק פסגות הרים בודדות בצבצו מעל פני המים, והנה פסק הגשם.
התיבה נסחפה לה תשעה ימים, עד שנעצרה על פסגת הר אותריס שבתסאליה, לא הרחק מפתיה. אז ירדו דאוקליון ופירה, והעלו קורבן אייל לזאוס. כשהחלו המים לסגת, הם גם גילו מקדש מכוסה אצות ופסולת, ושם התפללו למען בני האדם. 
זאוס שמע את תפילתם ושלח אלהם את הרמס שהודיעם: "הסירו דאגה מלבכם. כסו את ראשיכם והשליכו את עצמות אמכם מאחוריכם."
מאחר שלדאוקליון ולפירה היו אמהות שונות, ושתיהן קבורות עתה במקומות מוצפים, הם ניחשו שהכוונה הייתה לאמא-אדמה. הם כיסו ראשיהם והשליכו אבנים לאחור, ואלה, משפגעו בארץ, הפכו לגברים ונשים.
מספר בני אדם אחרים ניצלו גם הם; פארנאסוס, בנו של האל פוסידון, נעור לקול יללות זאבים, ובא בעקבותיהם לפסגת ההר שקרוי על שמו. גם מגארוס, בנו של זאוס, נעור לקול צווחות העגורים, ובא בעקבותיהם לפסגת הר גראניה. כך הצליחו להציל את עצמם ואת משפחותיהם.
ראו גם

תיבת נוח
וסטרן יוניון

| --- | --- |


 נתונים כלליים
 סוג:  חברה ציבורית, נסחרת ב-NYSE, סמלה WU
 בורסה:  הבורסה לניירות ערך בניו יורק (2 באוקטובר 2006–WU) 
 מייסדים:  ג'פטה וייד
 תקופת הפעילות:  1851–הווה (כ־173 שנים)
 חברות בנות:  Western Union International Bank GmbH, organizační složka  American Telegraph & Cable Company 
 מיקום המטה:  דנוור 
 משרד ראשי:  אנגלווד, קולורדו, ארצות הברית
 ענפי תעשייה:  שירותים פיננסיים, מימון, תעשיית הטלקומוניקציה 
 מוצרים עיקריים:  שירותים פיננסיים
 שווי שוק:  3.75 מיליארד דולר (2 בדצמבר 2024)
 הכנסות:  5 מיליארד דולר (2007)
 רווח תפעולי:  967,300,000 דולר אמריקאי (נכון ל־2020) 
 רווח:  744,300,000 דולר אמריקאי (נכון ל־2020) 
 הון עצמי:  186,600,000 דולר אמריקאי (נכון ל־31 בדצמבר 2020) 
 מנכ"ל:  Hikmet Ersek 
 עובדים:  11,000 (נכון ל־31 בדצמבר 2020) 
  
 www.westernunion.com
 
בניין וסטרן יוניון טלגרף
הבניין אשר שימש כמטה חברת וסטרן יוניון ברחוב הדסון 60 במנהטן, ניו יורק עד 1973
וסטרן יוניון (באנגלית: Western Union) היא חברה למתן שירותים פיננסיים ושירותי תקשורת אשר בסיסה בארצות הברית. לאורך למעלה ממאה שנים הייתה אחת החברות המובילות בעולם בשירותי תקשורת: מברקים, טלקס ופקס. מטה החברה בצפון אמריקה הוא בעיר אנגלווד שבקולורדו, ואילו מטה השיווק והשירותים המסחריים הבינלאומי הוא בעיר מונטווייל שבניו ג'רזי. וסטרן יוניון הייתה החברה המובילה בארצות הברית לשירותי טלגרפיה, עד לעת שבה החליטה להפסיק את השירות.
החברה מחולקת למספר חטיבות ומעניקה שירותים כגון: משלוח כסף מאדם לאדם, שיקים בנקאיים, ושירותים מסחריים. נכון ל-9 בספטמבר 2008, לחברה 350,000 סוכנים ברחבי תבל, ביותר מ-240 מדינות וטריטוריות. פדיון החברה,בשנת 2007 היה מעל 5 מיליארד דולר.
הערות שוליים

↑  סוכנויות הידיעות, מותו של המברק: וסטרן יוניון סוגרת את הטלגרף, באתר הארץ, 1 בפברואר 2006
| --- | --- |
בקרת זהויות :  NLI: 987007381107005171  GND: 135361-5  VIAF: 137136404   WorldCat (עם VIAF): 137136404
החטא ועונשו (תוכנית טלוויזיה)

| --- | --- |

 סוגה:  שעשועון, בידור
 יוצרים:  מולי שגב, חגי לפיד
 מנחים:  איל קיציס
 שחקנים:  טל פרידמן
 ארץ מקור:  ישראל
 מספר עונות:  2
 מספר פרקים:  30
 הפקה
 חברת הפקה:  ערוץ ביפ
 אורך פרק:  45 דקות
 שידור
 רשת שידור:  ערוץ ביפ,  קשת (ערוץ 2)
 תקופת שידור מקורית:  2002–2003
החטא ועונשו הוא שעשועון טלוויזיה ישראלית בהנחיית איל קיציס ועם טל פרידמן בתפקיד אלוהים.
בשעשועון מבוצעים מספר מבחני אופי ל-3 מתמודדים, ובהם: "האם אתה קמצן", "האם אתה מתנשא" ו"האם אתה שחצן", כאשר מטרת המתמודדים היא לצבור כמה שפחות חטאים. המתמודד שצובר הכי פחות חטאים עולה לשלב האחרון של התוכנית, הנקרא "האם אתה שקרן". בשלב זה שואלים את המתמודד חמש שאלות "נכון או לא נכון" על חייו, כאשר הוא מחובר למכונת פוליגרף. אם מפעילת המכונה מאשרת שכל תשובות המתמודד הן אמת, הוא זוכה בכסף שצבר במהלך התוכנית. אם המתמודד שיקר בתשובה אחת או יותר, הוא נופל לבריכת ג'ל.
התוכנית שודרה תחילה בערוץ ביפ ולאחר מכן שודרו מספר פרקים בערוץ 2. לאחר השידור בערוץ 2 קמו אנשים שהתנגדו לשידור התוכנית בערוץ מסחרי ציבורי בשל דמותו של אלוהים המגולמת על ידי טל פרידמן. לאחר שידור מספר פרקים הופסק שידור התוכנית בערוץ 2, והעונה השנייה עלתה לשידור בערוץ ביפ.
בכל עונה צולמו 12 פרקים, בנוסף לשני פרקי ספיישל בהשתתפות ידוענים בתחילת העונה הראשונה ובסיום העונה השנייה.
דני רמירז

| --- | --- |
אין תמונה חופשית
 לידה:  17 בספטמבר 1992 (בן 32) שיקגו, אילינוי, ארצות הברית 
 מדינה:  ארצות הברית 
 תקופת הפעילות:  מ-2015
 מקום לימודים:  Miami Coral Park High School 
 פרופיל ב-IMDb
 
דני רמירז (באנגלית: Danny Ramirez; נולד ב-17 בספטמבר 1992) הוא שחקן אמריקאי.
ביוגרפיה

רמירז נולד בשיקגו, אילינוי וגדל במיאמי, פלורידה. הוא ממוצא קולומביאני ומקסיקני. כשגדל הוא רצה להיות ספורטאי. הוא התנסה בפוטבול וכדורגל, אך בשל פציעות הוא פרש מספורט.
קריירה

דני רמירז ערך את הופעת הבכורה שלו בטלוויזיה בתוכנית של רשת שואוטיים, "הרומן" ולאחר מכן תפקידים בסדרת הטלוויזיה "שטח מת" של NBC ובסרט העלילתי "Rapid Eye Movement" בזמן שהוא למד באוניברסיטת ניו יורק.
לאחר מכן הוא גילם את ווס בסדרת הטלוויזיה "בעלי היכולות" של פוקס ואת מריו בסדרת הלהיט של נטפליקס, "בבלוק שלי". הוא גם ביצע הופעת אורח ב"כתום זה השחור החדש". ההופעה הקולנועית הבולטת הראשונה שלו הגיע מיד לאחר סיום לימודיו, בסרט "אומה של רוצחים" אשר הוקרן לראשונה בפסטיבל הסרטים סאנדנס. לאחר גילם ת צ'יפ בסרט המוזיקלי "נערת העמק" של חברת מטרו גולדווין מאייר.
באוגוסט 2018 הוכרז על ליהוקו של רמירז לסרט "אהבה בשחקים: מאווריק".
בנובמבר 2018 הוענק לרמירז פרס הגרניט מטעם אוניברסיטת ניו יורק, שהוענק בעבר למיילס טלר ורייצ'ל ברוסנהאן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | אומה של רוצחים | דיימונד |  |
| 2019 | Tone-Deaf | רודריגו |  |
| 2019 | Lost Transmissions | ג'ייק |  |
| 2020 | The Giant | בריידי |  |
| 2020 | איזה מין נוער | צ'יפ |  |
| 2021 | This Is Not a War Story‏ | טימותי רייס |  |
| 2021 | Silo | דניאל 'לושה' מנדוזה |  |
| 2022 | No Exit | אש |  |
| 2022 | אהבה בשחקים: מאווריק | טייס טירון |  |
| 2022 | כך או כך | גייב |  |
| 2022 | The Stars at Noon | שוטר |  |
| 2023 | Chestnut | דני |  |
| 2025 | קפטן אמריקה: עולם אמיץ חדש | חואקין טורס/פלקון |  |
| TBA | Root Letter | קרלוס אלוורז |  |
| TBA | Winner | אנדרה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | הרומן | ילד | פרק: "#2.1" |
| 2016 | שטח מת | סטודנט | פרק: "In the Comet of Us" |
| 2017 | כתום זה השחור החדש | פאולו | פרק: "Tied to the Tracks" |
| 2017 - 2018 | בעלי היכולות | ווס | 3 פרקים |
| 2018 - 2019 | בבלוק שלי | מריו מרטינז | 4 פרקים |
| 2021 | הפלקון וחייל החורף | חואקין טורס | 5 פרקים |
| 2022 | Tales of the Walking Dead | אריק | פרק: "La Doña" |
| 2023 | מראה שחורה | הקטור | פרק: "Mazey Day" |
הערות שוליים

↑  Schutz, Lauren (2015-10-07). "Some hope for drama majors: Meet the NYU senior heading for the silver screen". The Tab. The Tab. נבדק ב-4 באפריל 2018. {{cite web}}:  (עזרה)
↑  Felperin, Leslie. "'Assassination Nation': Film Review Sundance 2018". Hollywoodreporter.com. The Hollywood Reporter. נבדק ב-4 באפריל 2018. {{cite web}}:  (עזרה)
↑  Nicholson, Amy (2018-01-23). "Sundance Film Review: 'Assassination Nation'". Variety.com. Variety Media, LLC. נבדק ב-4 באפריל 2018. {{cite web}}:  (עזרה)
↑  Fleming Jr, Mike (2018-08-22). "'Top Gun: Maverick' Casts Up Flight School Saga Around Tom Cruise". Deadline.
↑  Artvoice, "Top Gun: Maverick" Danny Ramirez to Receive Third Annual Stonestreet Studio Granite Award, Artvoice, ‏38 בנובמבר 2018 (באנגלית)
AGM-169 JCM

|  מידע בסיסי |
| --- | --- |
 ייעוד:  מודל נשק 
 ארץ ייצור:  ארצות הברית ארצות הברית
 יצרן:  לוקהיד מרטין
 פלטפורמת שיגור:  מסוקי קרב ומטוסי קרב
 מאפיינים כלליים
 הנעה:  מנוע דלק מוצק
 משקל:  49 ק"ג
 ממדים
 אורך:  1.775 מטר
 קוטר:  17.8 ס"מ
 מוטת כנפיים:  32.5 ס"מ
 ביצועים
 טווח:  28 ק"מ בשיגור ממטוס  16 ק"מ בשיגור ממסוק
 ראש קרב והנחיה
 ראש קרבי:  חומר נפץ מרסק
 הנחיה:  ראש הביות של הטיל משלב שלושה סוגי הנחיה במקביל:  לייזר חצי אקטיבי   הנחיית מכ"ם מילימטרי   הדמיית תת-אדום
 
AGM-169 JCM ובקצרה JCM, ראשי תיבות של Joint Common Missile, הוא כינוי לטיל אוויר-קרקע שפותח על ידי חברת לוקהיד מרטין האמריקנית. הטיל יועד להחליף את טילי ה-AGM-114 הלפייר וה-AGM-65 מאווריק הוותיקים. תוכנית הפיתוח של הטיל בוטלה במאי 2007.
כלי הטיס שיועדו לשאת את הטיל בשלב הראשון היו: המסוקים אפאצ'י לונגבאו (AH-64D), סופר-קוברה (AH-1Z), בלק-הוק חמוש (סטרייק-הוק - MH-60R), והמטוס F/A-18 "הורנט".
ראש הביות של הטיל משלב שלושה סוגי הנחיה במקביל: לייזר חצי אקטיבי, מכ"ם מילימטרי והדמיית א"א בדומה לטיל הג'אוולין. הדבר מאפשר לו יכולות שגר-ושכח מתקדמות ויכולת להיות משוגר מכל הפלטפורמות האוויריות, ולפיכך נחשב לפורץ דרך בתחומו. בנוסף הטיל חולק חלק מתכונות טיל הברימסטון.
מערך מופע

התקנת מכ"ם מערך מופע במעבדה הלאומית לסערות חמורות באוקלהומה
מערך מופע (באנגלית: Phased Array נקרא גם מערך אלומות, מערכי אנטנות סוקרים), בתורת הגלים ובפרט בתחומי המיקרוגל והטלקומוניקציה, הוא מערך מסודר של אנטנות אשר הבדלי מופע (Phase) ביניהן משמשים כדי לכוון קרינה אלקטרומגנטית על ידי חיזוק הקרינה בכיוון הרצוי ודיכוי הקרינה בכיוונים לא רצויים, ובכך ליצור למעשה אלומה כיוונית. 
תקשורת על בסיס מערך מופע הוצגה לראשונה בשנת 1905 על ידי זוכה פרס נובל קארל פרדיננד בראון שהדגים הגברה של תקשורת RF בכיוון מסוים. במהלך מלחמת העולם השנייה השתמש לואיס אלוורז (גם הוא זוכה פרס נובל) במערך מופע למכ"ם הניתן לכוונון מהיר ל"צרכים יבשתיים", וסיוע לנחיתת מטוסים. באותו זמן בגרמניה בנתה GEMA את המכ"ם Mammut 1.. מאוחר יותר טכנולוגיה זו אומצה עבור טלסקופי רדיו, וצוינה כסיבה להענקת פרס נובל לפיזיקה לאנתוני יואיש ומרטין רייל לאחר שמספר טלסקופים גדולים כאלו פותחו באוניברסיטת קיימברידג'. הרעיון אומץ למכ"מים, והוכלל גם באנטנות רדיו אינטרפרומטריות.
מכ"ם מערכת הפטריוט מדגם AN/MPQ-53 הוא מכ"ם מערך מופע
ניתוח מתמטי

מערך מופע הוא דוגמה לתופעת העקיפה דרך מערך של N חריצים או N מקורות קוהרנטיים. מאחר שניתן לדמות כל מקור או אנטנה לחריץ הקורן גלי רדיו, הביטוי לעקיפה מחושב על ידי הוספת המופע φ לביטוי הכולל של הקרינה ובדומה לביטוי העקיפה הדומה לפונקציה sinc נקבל עבור כל חריץ N:
כעת נוסיף את פרמטר המופע φ לארגומנט  {\begin{matrix}kd\sin \theta \,\end{matrix}} ונקבל את הביטוי :
זהו ביטוי לשדה הגל האלקטרומגנטי, לצורך קבלת ביטוי לעוצמת הקרינה נעלה בריבוע:
כעת לשם הפשטה נקבע כי הקורנים נמצאים במרחק  d={\begin{matrix}{\frac {\lambda }{4}}\end{matrix}} בין אחד לשני נקבל :
ערך הסינוס במונה של הביטוי השני מקבל ערך מקסימלי עבור  {\begin{matrix}{\frac {\pi }{2}}\end{matrix}}
ומכאן :
ככל שמספר הקורנים N יגדל הביטוי יושפע על ידי  {\begin{matrix}{\frac {2\phi }{\pi }}\end{matrix}} term כאשר סינוס נד בין 1- ל 1 נראה כי קביעת  \phi =-{\begin{matrix}{\frac {\pi }{2}}\end{matrix}} יגרום לכך שהאנרגיה המקסימלית תתקבל על ידי
אם נרצה לכוון את הזווית שבה משודרת אנרגיה מקסימלית כל מה שצריך זה לכוון את זווית המופע φ הקיימת בין האלמנטים. כך מתקבל שינוי בכיווניות האלומה המשודרת או הנקלטת כפונקציה של שליטה אלקטרונית למשך במופע.
דוגמה מתחום המכ"ם

כהמחשה לאפקטיביות של מכ"מים מבוססי מערך פאזה, ניקח את הדוגמה הבאה. נניח שברשותנו אנטנה שמייצרת אלומה ברוחב של 2 מעלות, ומשדרת פולסים בקצב (PRF) של 1 kHz. מערך הפאזה מאפשר להסיט את האלומה ב-2 מעלות בין כל פולס לפולס, קצב בלתי אפשרי עבור מכ"מים מבוססי סריקה מכנית. החישוב הבא: 8.1 = 1000/(360/2)*(90/2) (ראו גם מכ"ם תלת־ממדי) מראה שידרשו 8.1 שניות כדי לכסות חצי ספירה באמצעות 8,100 כיוונים שונים של אלומת המכ"ם. קונפיגורציה זאת מספקת 12 הזדמנויות לגלות טיל במהירות 3 מאך שנע מרחק של 100 ק"מ, קצב מתאים לצרכים צבאיים.
עם ההצגה של מכ"מי מערך המופע, ניתן לעקוב אחרי מטרה מסוימת ובמקביל לחפש אחר מטרות חדשות, וכך נוספה פונקציה חדשה לפעולת מכ"ם - עקיבה במהלך סריקה (TWS - Track while Scan).
יישומים

שימושי מערך מופע הם רבים במיוחד בתחום המכ"ם, טכנולוגיה צבאית, רדיו-אסטרונומיה, פוטוניקה, תקשורת אופטית, ועוד.
שידור - בתחום שידורי הרדיו והטלוויזיה נעשה שימוש לשם שיפור השידור.
פוטוניקה -בתחום הפוטוניקה, לקראת סוף המאה ה-20 התפתח תחום המיקרוגל פוטוניקה או רדיו פוטוניקה ובו יישומים חדשים למכמ"ים המבוססים על מערך מופע באמצעות טכנולוגיות פוטוניות משולבות על מיקרוגל המשפרות בצורה משמעותית את הביצועים ויכולת המזעור של מערכי אלומות.
RFID - שימוש במערכי מופע לשיפור היכולת הזיהוי של RFID ובהרחבת טווחי הקליטה.
אופטיקה - מערכי מופע אופטיים PAO משמשת לניתוב וכיוון אלומות אור בשיטת שינוי מופע.
אולטרא סאונד - ברפואה ובבדיקות לא הורסות תעשייתיות נפוץ השימוש במתמרים אולטרסוניים הבנויים במערך מופע, על מנת להשיג אלומה ממוקדת במיוחד.
ראו גם

מכ"ם מִפְתָּח סינתטי
הערות שוליים

↑  http://nobelprize.org/nobel_prizes/physics/laureates/1909/braun-lecture.pdf Braun's Nobel Prize lecture. The phased array section is on pages 239–240.
↑  "Die Strassburger Versuche über gerichtete drahtlose Telegraphie" (The Strassburg experiments on directed wireless telegraphy), Elektrotechnische und Polytechnische Rundschau (Electrical technology and polytechnic review [a weekly]), (1 November 1905). This article is summarized (in German) in:
Adolf Prasch, ed., Die Fortschritte auf dem Gebiete der Drahtlosen Telegraphie [Progress in the field of wireless telegraphy] (Stuttgart, Germany:  Ferdinand Enke, 1906), vol. 4, pages 184-185.
↑  http://www.100jahreradar.de/index.html?/gdr_5_deutschefunkmesstechnikim2wk.html Mamut1 first early warning PESA Radar
מערך קורנים
תרשים פעולה של מערך מופע
דאוקליון

| --- | --- |

"דאוקליון ופירה", תחריט של Virgil Solis
 תפקיד:  שליט אזור פתיה
 אב:  פרומתאוס 
 אם:  קלימנה 
 אחים:  פדרה 
 בן או בת זוג:  פירה 
 צאצאים:  הלן, Melanteia, Protogeneia, Haemone, Candybus, Thyia, Amphictyon, Orestheus, Amphictyon, Pandora 
 
איור משנת 1553
דֶאוּקָלְיוֹן או דוּקָליוֹן (ביוונית עתיקה: Δευκαλίων) הוא שליט אזור פתיה וגיבור מהמיתולוגיה היוונית, אשר יצר מחדש את האנושות לאחר שזו הוחרבה במבול על ידי זאוס, אבי האלים (להבדיל מדאוקליון בנו של מינוס). דאוקליון הוא יציר כפיו של הטיטאן פרומתאוס, הטיטאן שיצר את בני האדם וגילה להם את סוד השימוש באש. הוא היה נשוי לבת-דודתו פִּירָה, שיצר אפימתאוס. לבנם קראו הלן והוא נחשב לאב הקדמון של היוונים ועל שמו נקראת יוון - "הלס".
החרבת האנושות

בני האדם הרגיזו את זאוס במעשיהם הרעים. בעיקר סלד זאוס ממנהג אכילת והקרבת בשר אדם לאלים. הוא גמל בליבו להשמיד את האנושות כולה על ידי שיטפון שיציף את הארץ ויטביע את יושביה. פרומתאוס חזה את האסון הקרב והזהיר ממנו את בנו. דאוקליון חזר לעירו ובנה ארגז גדול, אליו נכנסו הוא ואשתו. כשהחל השיטפון, וגלים ענקיים הציפו את העולם כולו וכיסו את הבתים והערים, ישבו דאוקליון ופירה בארגז שהטלטל על פני הגלים. לאחר תשעה ימים נפסק השיטפון, המים פחתו והספינה עצרה על פסגת ההר פרנסוס.
החזרת האנושות

דאוקליון ואשתו יצאו מהספינה והקריבו קורבן הודיה לזאוס. הם הבחינו במקדש קטן שהיה מכוסה בצדפים וצמחי מים בגלל השיטפון. מקדש שהיה שייך לאלה תמיס, אליו הם נכנסו והתחננו בפניה שתעזור להם. זאוס שמע את תחינתם, והורה לתמיס לעזור לדאוקליון ופירה להחזיר את האנושות לארץ. תמיס שמעה לזאוס, ואמרה להם את המסר הבא:
דאוקליון ופירה הבינו שהכוונה לאמא אדמה, ועצמותיה הן האבנים. הם מילאו את הוראותיה של תמיס והלכו לפנים בזמן שראשם מכוסה והם זורקים אבנים אחורנית. האבנים שזרק דאוקליון נהפכו לגברים והאבנים שזרקה פירה נהפכו לנשים, כך מילאו בני האדם את הארץ כמקודם.
ראו גם

נח והמבול ביהדות
אותנפישתים - דמות הדומה בסיפורה לדאוקליון, מתוך עלילות גילגמש
פרבולואיד

פרבולואיד
פרבולואיד הוא משטח סיבוב שנוצר מסיבוב פרבולה סביב ציר הסימטריה שלה. הוא נתון על ידי המשוואה
אם נחתוך את הפרבולואיד במקביל למישור  xy נקבל או קבוצה ריקה או אליפסה שמשוואתה היא
כאשר  a=b=1 מתקבל פרבולואיד סימטרי במיוחד שניתן לתארו במספר צורות:
אוסף של מעגלים המונחים זה מעל זה, כך שהרדיוס של המעגל המונח בגובה  z הוא  \ {\sqrt {z}}. פרבולואיד זה מציג סימטריה מעגלית (גלילית) ולכן נקרא "פרבולואיד מעגלי".
הפרבולה  z=x^{2} כאשר מסובבים אותה במישור  xy סביב ציר  z. מסיבה זאת, פרבולואיד כזה נקרא לפעמים "פרבולה מסובבת" או "פרבולה של סיבוב".
נפח פרבולואיד קטום הוא חצי מנפח הגליל החוסם אותו.
פרבולואיד בעולם הפיזי

פָּרַבּוֹלוֹאידים מופיעים במספר מצבים פיזיים. הדוגמה הידועה ביותר היא מחזיר-אור פרבולי, העשוי ממראה או מתקן מחזיר אור אחר אשר מְרַכז אור או צורות אחרות של קרינה אלקטרומגנטית לנקודת מוקד משותפת. על פי האגדה, העיקרון של מחזיר־האור הפרבולי התגלה על ידי ארכימדס במאה ה־3 לפני הספירה, אשר בנה מראות פרבוליות כדי להגן על סירקוסאי שבסיציליה מפני הצי הרומאי, על ידי ריכוז קרני האור כדי להעלות באש את הספינות הרומיות. אלא שכיום ידוע שסיפור זה, שהופיע לראשונה בכתב במאה ה-8, אין בו ממש. העיקרון יושם גם בטלסקופים במאה ה־17. היום, ניתן למצוא מחזירי־אור פרבוליים בטלסקופים מבוססי מראות, במיקרוגל וצלחות אנטנה של הלוויין ותחנות כוח תרמו-סולאריות המבוססות על קשתות פרבוליות.
בזרקור מקור אור הנמצא במוקד של מחזיר-אור פרבולי משמש ליצירת אלומת אור חזקה בכיוון מסוים. בצלחות קול נעשה שימוש בעיקרון דומה לשם מיקוד גלי קול והובלתם למרחק גדול.
ניתן למצוא את צורת הפרבולואיד גם בפני השטח של נוזל הנמצא במְכָל ומסובב סביב הציר המרכזי. במקרה זה, הכוח הצנטריפוגלי (כוח מדומה), גורם לפני השטח של הנוזל לעלות על הקירות של המכל תוך כדי קבלת צורה של משטח פרבולואידי.
ראו גם

פרבולואיד היפרבולי
הערות שוליים

↑  עזריאל אביתר, פרבולואיד, האנציקלופדיה העברית
| --- | --- |
בקרת זהויות :  NLI: 987007563168105171  LCCN: sh85097724 
צלחות קול בפארק הפרפר בשכונת רמת הנשיא בחיפה